钦定古今图书集成/理学汇编/文学典/第124卷 > 《为举人献韩郎中琮启》李商隐
## 钦定古今图书集成/理学汇编/文学典/第124卷 > 《为举人献韩郎中琮启》李商隐

某启。某少承严训，早学古文。非圣之书，未尝关虑；论
都之赋，颇亦留神。徒以不授彩毫，未吞瑞鸟。驰名江
左，陆机莫及于材多；擅誉邺中，王粲终闻于体弱。上
下群士，差池累年。顷者辄露疏芜，不思狂简。捧爝火
以干日，御动已光销；抱布鼓以诣雷门，忽然声寝。不
谓郎中搜才路广，登客门宽，望犬附书，冀鸡谈易。特
垂题目，曲赐丹青。旋属荥嶓从行，神州视膳。同孟阳
之觐蜀，比孝若之归齐。虽佩恩私，竟乖陈谢。光阴荏
苒，诚抱勤拳。今此秋期，遂有天幸。更奉祢衡之刺，敢
无鬷蔑之言。某在京多时，自夏有疾，失外郡荐名之
限，俯神皋试士之期。物情既集于宗师，公选果归于
令季。怀材者皆云道泰，抱器者自谓时来。以卞和为
玉人，无不收之琼玖；得蹇修为媒氏，无不嫁之娉婷。
是以愿托一拳，潜布百两。顾方流而有托，虑良会之
犹赊。伏惟郎中与先辈贤弟，价重两刘，誉高二陆。比
李膺则仙舟对棹，方马融则绛帐双褰。若某者，虽陋
若左思，瘦同沈约，无庾信之腰腹，乏崔琰之须眉。然
至于感分识归，衔诚议报。将酬杨宝，则就雀求环；欲
答孔愉，则从龟觅印。推其异类，不后他人。谨复陈新
文，重干清鉴，马卿室迩，孔子墙高，迟面莫由，隳肝无
所。任重道远，方怀骥坂之长鸣；一日三秋，空咏马嵬
之清什。知深可恃，言切成烦，幽谷未见于莺乔，曲沼
空勤于凫藻。仰赡几阁，伏待简书。谨启。

七篇，以为视听之污。伏以元和功德，凡人尽当歌咏
纪叙之，故作《燕将录》。往年吊伐之道，未甚得所，故作
《罪言》。自艰难以来，卒伍佣役辈，多据兵为天子诸侯，
故作《原十六卫》。诸侯或恃功不识古道，以至于反侧
叛乱，故作《与刘司徒书》。处士之名，即古之巢、曰、伊、吕
辈，近者往往自名之，故作《送薛处士序》。宝历大起宫
室，广声色，故作《阿房宫赋》。有庐终南山下，尝有耕田
著书志，故作《望故园赋》。虽未能深窥古人，得与揖让
笑言，亦或的的分其状貌矣。贞元四年来，在大君子
门下，恭承指顾，约束于政理簿书间，永不执卷。上都
有旧第，唯书万卷。终南山下有旧庐，颇有水树，当以
耒耜笔砚归其间。及齿发尚壮，冀是成立。他日捧持，
一游门下，为拜谒之先，或希一奖。今者所献，但有轻
黩，尊严之罪，亦何所取。伏冀少假诛责，生死幸甚。